ร้านตู้กับข้าวตั้งอยู่ในซอยวัดอุโมงค์หลังมช. วิ่งตรงมาเรื่อยๆเลยซอยสลัดคุณนายจะเห็นตึกที่มีมอเตอร์ไซค์จอดเยอะๆขับเลยมาอีกนิดนึงจะเจอร้านขายอาหารอยู่เยื้องๆก่อนถึงซอยด้านหน้า สามารถเลี้ยวเข้าไปจอดหน้าร้านได้เลย ที่นั่งมีประมาณ 9-10 โต๊ะ ปกติร้านเปิดทุกวันตั้งแต่เช้าและหยุดทุกวันอาทิตย์ บางวันปิดมักจะไม่แจ้งล่วงหน้าแต่ใช้วิธีการปิดป้ายหน้าร้านแทน ช่วงเช้าจะขายข้าวราด หลัง 11 โมงจึงจะเริ่มขายอาหารตามสั่ง วันนี้ไปเลยลองไปสามอย่างทั้งข้าวราดและตามสั่ง น้ำดื่มฟรี
- ข้าวราดผัดเผ็ดไก่และไข่ดาว 25 บาท ปริมาณโอเค ผัดเผ็ดเค็มไปนิดนึงแต่เนื้อไก่อร่อยดี ไข่ดาวลูกใหญ่ดี รสชาติกลางๆ ให้ 3/5
- ข้าวกระเพราแฮมคลุกไข่ 35 บาท ปริมาณโอเค รสชาติออกเผ็ดกลางๆ เนื้อแฮมได้เยอะดี ไข่กินเข้ากันดีมาก หวานนิดๆ อร่อยใช้ได้ ให้ 3.5/5
- ข้าวราดผัดเผ็ดหมูป่า 35 บาท ปริมาณกลางๆ หมูป่าได้มากลางๆ ไม่ค่อยเผ็ดมาก เนื้อหมูป่าไม่ค่อยเหนียวนัก ผักมีไม่มาก รสชาติโดยรวมเค็มไปนิดนึง ให้ 3/5
เป็นอีกร้านที่มีคนมากินเยอะ มาเรื่อยๆเลยขณะที่นั่งกินอยู่  แม่ค้าที่เป็นป้าแก่ขายข้าวราดหูเริ่มไม่ค่อยได้ยินแล้วแต่อัธยาศัยกับลูกค้าดีมาก มีลุงแก่หนวดเยอะๆอีกคนช่วยเก็บจานเป็นภาพน่ารักดี รสชาติโดยรวมกลางๆไม่เด่นมาก ได้ไม่เยอะเท่าไหร่ แต่ก็เป็นอีกร้านที่เมนูหลากหลายดี